[{"text_idx": "#000016", "text": "Dal i gredu \u2013 dal i frwydro"}, {"text_idx": "#000017", "text": "Ar ol ail-afael yn ei yrfa rhyngwladol wedi anaf hir-dymor mae Ken Owens yn gwerthfawrogi pob eiliad prin sy\u2019n weddill cyn tynnu\u2019r llen am y tro olaf."}, {"text_idx": "#000018", "text": "Mae Ken Owens yn cofio\u2019r foment yn glir fel ddoe, Cymru yn erbyn Seland Newydd y llynedd. Gafodd ei enwi eisioes yn y tim i herio\u2019r crysau duon ar y 30 o Hydref 2021 ond hanner awr yn unig wedi\u2019r cadarnhad bu\u2019n rhaid iddo dynnu nol o\u2019r gem \u2013 yn ddiymwybod iddo ar y pryd ond dyna fyddai\u2019r agosa iddo wisgo crys coch Cymru am unarddeg mis ar ol diodde anaf difrifol i\u2019w gefn."}, {"text_idx": "#000019", "text": "Roedd y gwr o Sir Gar wedi bod mewn sefyllfa tebyg o\u2019r blaen ar ol diodde anaf cas i\u2019w wddf rhai blynyddoedd cynt a chyfnod ar yr ymylon ddim yn brofiad newydd, ond, ag yntau y tro hwn wedi troi\u2019n 34 oed roedd na farc cwestiwn am y tro cyntaf yn ei yrfa a fyddai\u2019n gallu yn gynta, gwella o\u2019r anaf ond wedyn a fyddai\u2019r awch a\u2019r chwant yno i ddyfalbarhau i oresgyn clec arall ac i wisgo\u2019r sgudie rygbi unwaith yn rhagor \u2013 mae ei hun yn cyfaddef roedd na ddyddiau anodd, tywyll wrth amau a fyddai eto yn troedio i\u2019r maes rygbi."}, {"text_idx": "#000020", "text": "\u201cMa rhaid dweud yn glir roedd na ddyddiau anodd pan nes i amau\u2019n hun \u2013 a bod yn onest ar adegau doeddwn i ddim yn siwr os oedd gen i\u2019r egni i rhoi yn hun drwy\u2019r poen yn gorfforol ond yn fwy na hynny oen i\u2019n gwybod y frwydr seicolegol oedd o\u2019m mlaen, doedd gen i ddim byd i brofi unrhwyun ac wedi cyflawni bron popeth oeddwn i\u2019n gallu felly\u2019n sicr roedd na adegau pan nes i ystyried rhoi\u2019r gorau i\u2019r gem\u201d."}, {"text_idx": "#000021", "text": "Doedd yr amheuon yma ddim yn rhywbeth diarth chwaith, wedi ymgyrch Cwpan y Byd yn Japan ddod i ben yn 2019 cefais air gyda Ken a dyma\u2019n son yn ffraith ac yn ddi-flewyn ar dafod am ba mor anodd oedd y deunaw mis o rygbi di-dor wedi bod yn deillo nol I daith y Llewod flwyddyn a hanner ynghynt yn gorfforol ie, ond yn fwy na hynny ar yr ymennydd. Beth felly oedd yr ysgogiad pennaf y tro hwn i beidio rhoi\u2019r \u2018ffidil yn y to\u2019."}, {"text_idx": "#000023", "text": "Annoeth fyddai amau\u2019r gwr sydd wedi ennill Y Gamp Lawn ddwywaith, y Goron Driphlyg \u2013 deirgwaith a\u2019r Bencampwriaeth ar bedair achlysur ag yn un mor angerddol wrth wisgo crys coch ei wlad o floeddio\u2019r anethem I wagio pob diferyn o\u2019r tanc ar y cae fyddai\u2019r hyn a ddigwyddodd y Sadwrn diwethaf yn erbyn Georgia wedi ei dristau a\u2019i siomi."}, {"text_idx": "#000024", "text": "\u201cRoedd y perfformiad yn annerbyniol i ni, ond yn bwysicach i\u2019r cefnogwyr sy\u2019n haeddu cymaint gwell, nethon ni dangyflawni cymaint ag wedi gadael ein hunen i lawr \u2013 i ni\u2019n bell bell ohoni ar hyn o bryd does dim gwadu ond does dim dewis da ni ond edrych ar Awstralia a llechen lan does dim pwynt i ni gwyno am hyn a\u2019r llall ag i bwdu \u2013 ma\u2019n rhaid i ni ennill mae mor syml a hynny er mwyn ad-ennill balcheder yn crys ag adfer hunan-barch dyna\u2019r lleua gallwn ni ddisgwyl\u201d."}, {"text_idx": "#000025", "text": "Does dim dwywaith bod yna bwysau aruthrol ar y garfan a\u2019r tim hyfforddi presennol mae na feirniadu wedi bod a chyfiawnhad i\u2019r ymateb hwnnw ond os am edrych am ysbrydoliaeth yna dylid edrych I gyfeiriad bachwr Cymru sydd sawl gwaith wedi bod ar y canfas ond sydd bob tro wedi brwydro nol!"}, {"text_idx": "#000034", "text": "Tanysgrifio i'n llythr newyddion wythnosol sy'n cynnwys y newyddion diweddaraf, uchafbwyntiau a manylion am gemau"}]